**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 19.06.2021, ora 08:00 – 20.06.2021, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 20.06.2021, ora 07:00**

**Institutul Naţional de Hidrologie şi Gospodărire a Apelor** (I.N.H.G.A.) a emis la data de 19.06.2021, la ora 11:30, **Avertizarea Hidrologică nr. 56,** valabilă în intervalul *19.06.2021 ora 12:00 – 21.06.2021 ora 24:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Târnava Mare, Târnava Mică, Desnӑţui, Jiu, Olt, Vedea, Argeş, Ialomiţa, Călmăţui, Siret, Prut şi râurile din Dobrogea,* cu posibile depăşiri ale **COTELOR DE APӐRARE,** în care se precizează următoarele:

**- COD GALBEN:** „*În intervalul 19.06.2021 ora 12:00 – 21.06.2021 ora 24:00 pe râurile din bazinele hidrografice: Târnava Mică – bazin superior şi afluenţi bazin mijlociu şi inferior, Târnava Mare – bazin superior şi afluenţi bazin mijlociu şi inferior (judeţele: Harghita, Mureş, Braşov, Sibiu şi Alba), Desnӑţui, Jiu – bazin amonte S.H. Podari (judeţele: Hunedoara, Gorj, Mehedinţi şi Dolj), Olt – bazin amonte S.H. Sebeş Olt şi afluenţii aferenţi sectorului aval S.H. Sebeş Olt (judeţele: Harghita, Covasna, Braşov, Sibiu, Vâlcea, Argeş, Olt, Gorj şi Dolj), Vedea – bazin superior şi afluenţi bazin mijlociu şi inferior (judeţele: Olt, Argeş şi Teleorman), Argeş – bazin superior şi afluenţi bazin mijlociu şi inferior (judeţele: Argeş, Dâmboviţa, Giurgiu, Teleorman şi Ilfov), Ialomiţa – bazin superior şi afluenţi bazin mijlociu şi inferior (judeţele: Dâmboviţa, Prahova şi Ialomiţa), Călmăţui (judeţele: Buzău şi Brăila), Buzӑu (judeţele: Braşov, Covasna, Buzӑu, Prahova şi Brăila), Rm. Sărat (judeţele: Buzău şi Vrancea), Putna (judeţul Vrancea), Trotuş (judeţele: Harghita, Covasna, Neamţ, Bacău şi Vrancea), Bistriţa (judeţele: Suceava, Harghita, Neamţ şi Bacău), Moldova (judeţele: Suceava şi Neamţ), Suceava (judeţul Suceava), Bârlad (judeţele: Neamţ, Iaşi, Vaslui, Bacău, Vrancea şi Galaţi), Siret – afluenţii mici aferenţi sectorului aval confluenţă cu râul Suceava (judeţele: Suceava, Botoşani, Iaşi, Neamţ, Bacău, Vrancea şi Galaţi), Prut – afluenţii aferenţi sectorului aval S.H. Oroftiana (judeţele: Botoşani, Iaşi, Vaslui şi Galaţi) şi râurile din Dobrogea (judeţele: Constanţa şi Tulcea). În intervalul 20.06.2021, ora 06:00 – 21.06.2021, ora 24:00, pe râul Prut – sector amonte Ac. Stânca Costeşti (judeţul Botoşani).”*

**- COD PORTOCALIU:** „*În intervalul 19.06.2021, ora 12:00 – 20.06.2021, ora 12:00 ,pe râurile din bazinele hidrografice: Jiu – bazin amonte S.H. Sadu, Jiu – afluenţii aferenţi sectorului aval S.H. Sadu – amonte S.H. Rovinari, Gilort – bazin superior, Motru – bazin superior şi afluenţi bazin mijlociu şi inferior (judeţele: Hunedoara, Gorj şi Mehedinţi), Olt – afluenţii aferenţi sectorului aval confluenţӑ cu râul Lotru – amonte Ac. Ioneşti, Olteţ – bazin superior (judeţele: Vâlcea, Gorj şi Argeş). În intervalul 19.06.2021, ora 12:00 – 21.06.2021, ora 12:00, pe râurile din bazinele hidrografice: Olt – afluenţii de stânga aferenţi sectorului aval S.H. Sâncrăieni – amonte S.H. Sebeş Olt (judeţele: Harghita, Covasna, Braşov şi Sibiu), Ialomiţa – bazin superior (judeţul Dâmboviţa), Prahova – bazin superior şi afluenţi bazin mijlociu şi inferior (judeţele: Dâmboviţa, Prahova, Buzău şi Ialomiţa), Călmăţui (judeţele: Buzău şi Brăila), Buzău – bazin amonte S.H. Nehoiu şi afluenţii aferenţi sectorului aval S.H. Nehoiu (judeţele: Braşov, Covasna, Buzӑu şi Prahova), Rm. Sărat (judeţele: Buzău şi Vrancea), Putna (judeţul Vrancea), Trotuş (judeţele: Harghita, Covasna, Neamţ, Bacău şi Vrancea), Bârlad (judeţele: Neamţ, Iaşi, Vaslui, Bacău, Vrancea şi Galaţi), Bistriţa – bazin superior şi afluenţi bazin mijlociu şi inferior (judeţele: Suceava, Harghita, Neamţ şi Bacău), Moldova – bazin superior şi afluenţi bazin mijlociu şi inferior (judeţele: Suceava şi Neamţ), Suceava – bazin superior şi afluenţi bazin mijlociu şi inferior (judeţul Suceava), Siret – afluenţii mici aferenţi sectorului aval confluenţă cu râul Moldova (judeţele: Neamţ, Bacău, Vrancea şi Galaţi), Jijia – bazin superior şi afluenţi bazin mijlociu şi inferior (judeţele: Botoşani şi Iaşi), Prut – afluenţii aferenţi sectorului aval S.H. Drânceni (judeţele: Vaslui şi Galaţi) şi râurile din Dobrogea (judeţele: Tulcea şi Constanţa).”*

Această **Avertizare Hidrologică** a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

- către prefecturile județelor: *ALBA, ARGEŞ, BACĂU, BOTOŞANI, BRAŞOV, BRĂILA, BUZĂU, CONSTANŢA, COVASNA, DÂMBOVIŢA, DOLJ, GALAŢI, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MEHEDINŢI, MUREŞ, NEAMŢ, OLT, PRAHOVA, SIBIU, SUCEAVA, TELEORMAN, TULCEA, VASLUI, VÂLCEA şi VRANCEA (31 prefecturi) - COD GALBEN*;

- către prefecturile județelor: *ARGEŞ, BACĂU, BOTOŞANI, BRAŞOV, BRĂILA, BUZĂU, CONSTANŢA, COVASNA, DÂMBOVIŢA, GALAŢI, GORJ, HARGHITA, HUNEDOARA, IALOMIŢA, IAŞI, MEHEDINŢI, NEAMŢ, PRAHOVA, SIBIU, SUCEAVA, TULCEA, VASLUI, VÂLCEA şi VRANCEA (24 prefecturi) - COD PORTOCALIU.*

**RÂURI**

**Debitele au fost, în general, în creștere** ca urmare a precipitațiilor, sub formă de aversă, cu caracter torențial, căzute în interval și propagării, exceptând râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureş, Bega, Timiş, Bârzava, Moravița, Caraş şi Nera, unde au fost în scădere.

Debitele se situează la valori sub mediile multianuale lunare, cu coeficienţi moduli cuprinşi între 30-90%, mai mari (în jurul și peste normalele lunare) pe râurile din bazinele hidrografice: Vișeu, Târnave, Ialomița, Suceava, Moldova, Trotuş, Putna, Rm. Sărat, Buzău, Prut (exceptând cursul inferior al Prutului), bazinele superioare ale Oltului şi Bârladului, bazinul mijlociu şi inferior al Bistriței şi pe râurile din Dobrogea şi mai mici (sub 30%) pe râurile din bazinele hidrografice: Iza, Tur, Lăpuș, Crasna, Barcău, Bistra, Moravița, Caraș şi Cerna.

În interval s-au situat peste:

- **COTA DE PERICOL** râul Putna la stația hidrometrică Mircești (600+24)-jud. VN;

- **COTELE DE INUNDAȚIE** râurile la stațiile hidrometrice: Putna – Colacu (350)-jud. VN şi Trotuş – Oneşti (400+20)-jud. BC;

- **COTELE DE ATENȚIE** râurile la stațiile hidrometrice: Covasna – Covasna (80+26)-jud. CV, Oituz – Ferăstrău (180)-jud. BC, Cașin – Haloș (350+1)-jud. BC, Trotuş – Vrânceni (350+2)-jud. BC.

Se situează peste:

- **COTELE DE INUNDAȚIE** râurile la stațiile hidrometrice: Putna – Mirceşti (550+36)-jud. VN

- **COTELE DE ATENȚIE** râurile la stațiile hidrometrice: Râul Negru – Lemnia (300+28)-jud. CV, Râul Negru – Reci (300+90)-jud. CV, Vaslui (Vasluieț) – Codăești (400+32)- jud. VS, Tecucel – Tecuci (360+4)-jud. GL, Taița – Hamcearca (250)-jud. TL şi Biruinţa – Biruința (150+43)-jud. CT.

În interval a fost emisă o **AVERTIZARE HIDROLOGICĂ** pentru fenomene imediate.

Este în vigoare **AVERTIZAREA HIDROLOGICĂ nr. 56** din 19.06.2021.

**Debitele vor fi, în general, în creștere** ca urmare a precipitațiilor prognozate, celor în curs, sub formă de aversă, cu caracter torențial și propagării, exceptând râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureş, Bega, Timiş, Bârzava, Moravița, Caraş, Nera, Cerna şi Jiu, unde vor fi în scădere.

Sunt posibile scurgeri importante pe versanţi, torenţi, pâraie, viituri rapide pe râurile mici, cu efect de inundaţii locale și creşteri mai importante de niveluri şi debite, cu posibile depășiri ale **COTELOR DE APĂRARE**, pe râurile din estul şi sudul țării, ca urmare a efectului combinat al precipitaţiilor în curs, celor prognozate sub formă de aversă, însemnate cantitativ, cu caracter torențial şi propagării viiturilor formate anterior.

Se vor situa peste:

- **COTA DE PERICOL** râul Putna la stația hidrometrică Mircești (600+60)-jud. VN;

- **COTELE DE INUNDAȚIE** râurile la stațiile hidrometrice: Râul Negru – Reci (400+20)-jud. CV, Trotuş – Oneşti (400+50)-jud. BC, Putna – Colacu (350+40)-jud. VN şi Putna – Boțârlău (650+30)-jud. VN;

- **COTA DE ATENȚIE** râul Râul Negru la stația hidrometrică Lemnia (300+80)-jud. CV.

Se menține în vigoare **AVERTIZAREA HIDROLOGICĂ nr. 56** din 19.06.2021.

**DUNĂRE**

**Debitul la intrarea în ţară (secţiunea Baziaş) în intervalul 19.06.2021 – 20.06.2021 a fost în scădere, având valoarea de 5200 m3/s**, sub media multianuală a lunii iunie (6400 m3/s).

În aval de Porţile de Fier debitele au fost în scădere pe sectorul Gruia – Oltenița, în creștere la Călărași și pe sectorul Galați – Tulcea și staționare pe sectorul Cernavodă – Brăila.

**Debitul la intrarea în ţară (secţiunea Baziaş) va fi în scădere (5100 m3/s).**

În aval de Porţile de Fier debitele vor fi în scădere pe sectoarele Gruia – Călăraşi și Hârşova –Brăila, relativ staționare la Cernavodă şi în creştere pe sectorul Galați – Tulcea.

**Se situează în faza I de apărare următoarele sectoare de dig:**

- T. Vladimirescu, R3, Sf. Gheorghe (din administrarea S.G.A. Tulcea); Nufăru-Victoria (din administrarea consiliilor locale) – **jud Tulcea.**

**Alimentări cu apă**

Județul Vaslui:

Se mențin prevederile din „Planul de restricții si folosire a apei în perioade deficitare”, astfel:

-treapta III - pentru S.C. AQUAVAS S.A. VASLUI – Sucursala Negrești, din acumularea Căzănești;

- treapta III - pentru S.C. AQUAVAS S.A. VASLUI – Sucursala Vaslui, din acumularea Solești.

**2.** **Situaţia meteorologică în intervalul 19.06.2021, ora 09:00 –20.06.2021, ora 06:00**

**Administraţia Naţională de Meteorologie** (A.N.M.) a emis în data de 19.06.2021, la ora 10:00, **Avertizarea Meteorologică nr. 72**, conform căreia:

**MESAJ 1**

**- COD GALBEN:** „*În intervalul 19 iunie, ora 10:00 – 19 iunie, ora 23:00, în jumătatea de est a ţării va ploua însemnat cantitativ şi vor fi pe alocuri şi manifestări de instabilitate atmosferică. În vestul Transilvaniei şi al Munteniei, în cea mai mare parte a Olteniei şi local în Banat şi zona de munte a Crişanei, după-amiaza şi seara, vor fi perioade cu instabilitate atmosferică accentuată, averse torenţiale, însoțite de descărcări electrice și de intensificări de scurtă durată ale vântului, izolat vijelii şi grindină. În intervale scurte de timp sau prin acumulare, cantitățile de apă vor depăși 20...30 l/mp și pe arii restrânse 40...50 l/mp.”*

**- COD PORTOCALIU:** „*În județele Bacău, Vrancea, Vaslui, Galați, Brăila, Buzău, Ialomița, Călărași, Constanța, Tulcea și în zona de munte a județelor Suceava, Neamț și Argeș va ploua abundent. În județele Mehedinți, Gorj și Vâlcea instabilitatea atmosferică va fi accentuată și vor fi averse torențiale, frecvente descărcări electrice, pe arii restrânse vijelii și căderi de grindină. În intervale scurte de timp sau prin acumulare se vor înregistra cantități de apă de 40...50 l/mp și izolat 60...80 l/mp. Notă: ploi abundente vor fi pe spații mici și în celelalte județe din Muntenia și Moldova.”*

**MESAJ 2**

**- COD GALBEN:** „*În intervalul 19 iunie, ora 23:00 – 20 iunie, ora 23:00, în Dobrogea, Moldova, estul Transilvaniei şi nordul Olteniei şi local în Muntenia, precum și în zona Carpaților Meridionali și Orientali va ploua însemnat cantitativ și vor fi perioade cu manifestări de instabilitate atmosferică. Aversele vor avea și caracter torențial, pe alocuri vor fi însoțite de descărcări electrice și de intensificări de scurtă durată ale vântului. În intervale scurte de timp sau prin acumulare, cantitățile de apă vor depăși 20...30 l/mp și pe arii restrânse 40...50 l/mp. Notă: vremea se va menține în general instabilă şi la începutul săptămânii viitoare, în special în zonele montane.”*

**- COD PORTOCALIU:** „*În județele Suceava, Neamț, Bacău, Vrancea şi zona de munte a judeţului Buzău va ploua abundent și se vor acumula cantități de apă de 40...50 l/mp și izolat 60...70 l/mp. Notă: ploi local abundente vor fi şi în Dobrogea, precum și în celelalte judeţe din Moldova şi din estul şi nord-estul Munteniei.”*

Această **Avertizare Meteorologică** a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- către prefecturile județelor: *ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CARAŞ-SEVERIN, CĂLARAŞI, CLUJ, CONSTANŢA, COVASNA, DÂMBOVIŢA, DOLJ, GALAŢI, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MEHEDINŢI, MUREŞ, NEAMŢ, OLT, PRAHOVA, SIBIU, SUCEAVA, TELEORMAN, TIMIŞ, TULCEA, VASLUI, VÂLCEA, VRANCEA şi Municipiul BUCUREŞTI (39 prefecturi) - COD GALBEN (MESAJ 1);*

- către prefecturile județelor: *ARGEŞ, BACĂU, BRĂILA, BUZĂU, CĂLARAŞI, CONSTANŢA, GALAŢI, GORJ, IALOMIŢA, MEHEDINŢI, NEAMŢ, SUCEAVA, TULCEA, VASLUI, VÂLCEA şi VRANCEA (16 prefecturi) - COD PORTOCALIU (MESAJ 1);*

- către prefecturile județelor: *ALBA, ARGEŞ, BACĂU, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CĂLARAŞI, CONSTANŢA, COVASNA, DÂMBOVIŢA, GALAŢI, GORJ, HARGHITA, HUNEDOARA, IALOMIŢA, IAŞI, MEHEDINŢI, MUREŞ, NEAMŢ, PRAHOVA, SIBIU, SUCEAVA, TULCEA, VASLUI, VÂLCEA şi VRANCEA (28 prefecturi) - COD GALBEN (MESAJ 2);*

- către prefecturile județelor: *BACĂU, BUZĂU, NEAMŢ, SUCEAVA şi VRANCEA (5 prefecturi) - COD PORTOCALIU (MESAJ 2).*

**ÎN ŢARĂ**

În jumătatea de est a ţării, vremea a fost răcoroasă, iar cerul mai mult noros. A plouat pe arii extinse şi au fost perioade când pe spaţii restrânse au fost şi manifestări de instabilitate atmosferică. În intervale scurte de timp sau prin acumulare s-au înregistrat cantităţi de apă local de peste 20...30 l/mp, iar izolat în jurul a 40 l/mp. În jumătatea vestică, vremea a fost caldă, cu cer variabil în prima parte a zilei, apoi însă instabilitatea atmosferică s-a manifestat prin dezvoltări noroase convective, averse torențiale (de 15...30 l/mp) şi descărcări electrice - mai frecvente în Oltenia şi în sudul Banatului, iar după-amiaza pe suprafeţe mici în Maramureş, Crişana, vestul Transilvaniei şi al Munteniei. Vântul a suflat slab şi moderat, local cu intensificări la munte, la altitudini mari şi în regiunile sud-estice şi izolat, de scurtă durată, şi în restul zonelor, asociate averselor. Temperaturile maxime s-au încadrat între 19 grade la Mahmudia și 32 de grade la Sânnicolau Mare, Jimbolia, Moldova Nouă şi Calafat, iar la ora 06.00 se înregistrau valori termice între 10 grade la Joseni și Miercurea Ciuc şi 20 de grade la Dumbrăvița de Codru și Moldova Nouă.

***Observaţie:*** *începând de ieri, de la ora 06.00, au fost în vigoare 7 mesaje pentru fenomene meteorologice periculoase imediate după cum urmează:*

*- 2 avertizări cod portocaliu emise de SRPV Bacău;*

*- 5 atenționări cod galben: 3 emise de SRPV Cluj şi 2 de SRPV Timişoara.*

**LA BUCUREŞTI**

Vremea a fost răcoroasă, cu cer înnorat în cea mai mare parte a intervalului. Temporar a plouat, iar vântul a suflat moderat, cu intensificări de până la 40...45 km/h în timpul zilei. Temperatura maximă a fost de 24 de grade, iar la ora 06 se înregistrau 16 grade la toate stațiile meteo.

**3. Prognoza meteorologică în intervalul 20.06.2021, ora 09:00 –21.06.2021, ora 09:00**

**ÎN ŢARĂ**

În Dobrogea, Moldova, estul Transilvaniei, nordul Olteniei şi local în Muntenia, precum și în zona Carpaților Meridionali și Orientali vor fi înnorări temporar accentuate, va ploua însemnat cantitativ și vor fi perioade cu manifestări de instabilitate atmosferică. Aversele vor avea și caracter torențial, pe alocuri vor fi însoțite de descărcări electrice și de intensificări de scurtă durată ale vântului. În intervale scurte de timp sau prin acumulare, cantitățile de apă vor depăși 20...30 l/mp și mai ales în jumătatea de vest a Moldovei, pe suprafețe mai mici, 50...60 l/mp. Izolat vor fi condiții de grindină. În restul teritoriului cerul va fi variabil și doar pe arii restrânse vor fi fenomene specifice instabilității atmosferice, cu precădere după-amiaza și seara. Temperaturile maxime se vor încadra între 21 şi 30 de grade, mai ridicate în Câmpia de Vest, până spre 32 de grade. Minimele termice vor fi cuprinse între 11 și 21 de grade.

**LA BUCUREŞTI**

Vremea se va încălzi ușor. Cerul va avea înnorări temporar accentuate și vor fi perioade cu averse și descărcări electrice, mai intense și mai frecvente după-amiaza și seara. În intervale scurte de timp sau prin acumulare se vor înregistra cantități de apă, în medie, de 10...15 l/mp. Vântul va sufla slab și moderat, cu unele intensificări în timpul ploilor. Temperatura maximă se va situa în jurul valorii de 24 de grade, iar cea minimă va fi de 15...17 grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Nu au fost semnalate evenimente deosebite.

1. **În municipiul Bucureşti**

Nu au fost semnalate evenimente deosebite.

**Direcția de Comunicare, Transparență și IT**